29ο Συνέδριο Ελικοβακτηριδίου του πυλωρού και ανθρωπίνου μικροβιώματος
2024-04-18 - 2024-04-21 | Ξενοδοχείο Montana, Καρπενήσι, Καρπενήσι, Ελλάδα

22o Πανελλήνιο Ηπατολογικό Συνέδριο
2024-04-24 - 2024-04-27 | Κέντρο Αρχιτεκτονικής της Μεσογείου, Μεγάλο Αρσενάλο, Χανιά, Ελλάδα

16η Ηπατο-Γαστρεντερολογική Εκδήλωση
2024-09-20 - 2024-09-22 | Grand Serai, Ioannina

21η Πανελλήνια Επιστημονική Εκδήλωση της ΕΠΕΓΕ | 4 - 6 Οκτωβρίου 2024
2024-10-04 - 2024-10-06 | Divani Caravel Hotel, Βασιλέως Αλεξάνδρου 2, Αθήνα, Αττική, 161 21, Greece
ΑΝΑΚΟΙΝΩΣΗ ΓΙΑ ΤΗΝ 21η ΠΑΝΕΛΛΗΝΙΑ ΕΚΔΗΛΩΣΗ ΕΠΕΓΕΠΡΟΓΡΑΜΜΑ ΕΚΔΗΛΩΣΗΣ

21η ΠΑΝΕΛΛΗΝΙΑ ΕΠΙΣΤΗΜΟΝΙΚΗ
ΕΚΔΗΛΩΣΗ ΕΠ.Ε.Γ.Ε.
“Σύγχρονες προσεγγίσεις
σε νοσήματα οισοφάγου στομάχου”

‍Αγαπητές και Αγαπητοί Συνάδελφοι,
Με μεγάλη χαρά, σας προσκαλώ στη 21η Πανελλήνια Επιστημονική Εκδήλωση της Επαγγελματικής Ένωσης Γαστρεντερολόγων Ελλάδας (ΕΠ.Ε.Γ.Ε.) με τίτλο «Σύγχρονες προσεγγίσεις σε νοσήματα οισοφάγου στομάχου», που θα πραγματοποιηθεί στις 4 – 6 Οκτωβρίου 2024 στην Αθήνα, στο ξενοδοχείο DIVANI CARAVEL.
Το επιστημονικό πρόγραμμα θα σχεδιαστεί με γνώμονα τη σύγχρονη θεματολογία, περιλαμβάνοντας ενδιαφέρουσες διαλέξεις, στρογγυλά τραπέζια, δορυφορικά συμπόσια και αντιπαραθέσεις από διεθνώς καταξιωμένους Έλληνες επιστήμονες, δίνοντας παράλληλα βήμα και στη νέα γενιά. Το πρόγραμμα θα καταρτιστεί με βάση τις προτάσεις του Δ.Σ. της ΕΠ.Ε.Γ.Ε. και της Οργανωτικής Επιτροπής και θα καλύπτει τομείς ιδιαίτερου ενδιαφέροντος σε όλο το φάσμα της κλινικής, ενδοσκοπικής και επεμβατικής Γαστρεντερολογίας αναφορικά με τα νοσήματα οισοφάγου και στομάχου. Οι διαφόρου τύπου συνεδρίες θα στηρίζονται στην επιστημονικότητα και το διάλογο, στοχεύοντας στην ανάδειξη των σύγχρονων τάσεων στην Γαστρεντερολογία, δίδοντας την ευκαιρία στους συναδέρφους να αποκτήσουν σύγχρονες γνώσεις και δεξιότητες με στόχο την εφαρμογή τους στη σύγχρονη καθημερινή ιατρική πρακτική.
Πιστεύω ότι το πρόγραμμα της 21ης Πανελλήνιας Επιστημονικής Εκδήλωσης της Επαγγελματικής Ένωσης Γαστρεντερολόγων Ελλάδας, θα ανταποκριθεί στις προσδοκίες σας για την απόκτηση και την ανανέωση υψηλού επιπέδου γνώσεων, θα δώσει την ευκαιρία για έναν ζωντανό διάλογο μεταξύ των συναδέρφων και θα αναδείξει τις προόδους της σύγχρονης Γαστρεντερολογίας.
Με εκτίμηση,
Ανδρέας Καψωριτάκης
Καθηγητής Παθολογίας – Γαστρεντερολογίας,
Πανεπιστημίου Θεσσαλίας
Πρόεδρος Οργανωτικής Επιτροπής
21ης Πανελλήνιας Επιστημονικής Εκδήλωσης
της Επαγγελματικής Ένωσης Γαστρεντερολόγων Ελλάδας

ΟΡΓΑΝΩΤΙΚΗ ΕΠΙΤΡΟΠΗ
Πρόεδρος: Α. Καψωριτάκης
Μέλη: Δ.Σ. ΕΠ.Ε.Γ.Ε.
Δ.Σ. ΕΠ.Ε.Γ.Ε.
Πρόεδρος: Σ. Γούλας
Αντιπρόεδρος: Α. Κωφοκώτσιος
Γεν. Γραμματέας: Η. Γρίβας
Ειδ. Γραμματέας: Π. Πολύζου
Ταμίας: Γ. Τζιάτζιος
Μέλη: Δ. Δανδάκης, Ν. Μαργέτης

ΒΑΣΙΚΗ ΘΕΜΑΤΟΛΟΓΙΑ
Για να ενημερωθείτε για τη βασική θεματολογία του Συνεδρίου,
πατήστε ακολούθως:

ΔΙΚΑΙΩΜΑ ΣΥΜΜΕΤΟΧΗΣ
Γαστρεντερολόγοι/Μέλη ΕΠ.Ε.Γ.Ε. : 50€ (ετήσια συνδρομή)
Μη μέλη ΕΠ.Ε.Γ.Ε. : 50€
Ειδικευόμενοι – Νοσηλευτές – Φοιτητές : ΔΩΡΕΑΝ

‍Στο πλαίσιο του Συνεδρίου, θα χορηγηθούν Μόρια Συνεχιζόμενης
Ιατρικής Μετεκπαίδευσης (CME-CPD Credits) από τον Πανελλήνιο Ιατρικό Σύλλογο (Π.Ι.Σ.).

Σεμινάριο Αναζωογόνησης ILS – 4 Οκτωβρίου 2024
Κόστος συμμετοχής : 120€

*Περιορισμένος αριθμός συμμετεχόντων

44ο Πανελλήνιο Συνέδριο Γαστρεντερολογίας
2024-11-28 - 2024-12-01 | Divani Caravel Hotel, Βασιλέως Αλεξάνδρου 2, Αθήνα, Αττική, 161 21, Greece

Διεπιστημονική Προσέγγιση Ασθενών με Νεοπλασία Κατώτερου Πεπτικού Συστήματος και Ελάσσονος Πυέλου
2024-12-13 - 2024-12-15 | Golden Age Hotel

45ο Πανελλήνιο Συνέδριο Γαστρεντερολογίας
2025-10-23 - 2025-10-26 | Συνεδριακό & Πολιτιστικό Κέντρο Πανεπιστημίου Πατρών, Πανεπιστημιούπολη Πατρών, Πάτρα, 26504, Greece

22η Πανελλήνια Επιστημονική Εκδήλωση της ΕΠΕΓΕ | 5 - 7 Δεκεμβρίου 2025
2025-12-05 - 2025-12-07 | Divani Caravel Hotel, Βασιλέως Αλεξάνδρου 2, Αθήνα, Αττική, 161 21, Greece
ΑΝΑΚΟΙΝΩΣΗ ΓΙΑ ΤΗΝ 22η ΠΑΝΕΛΛΗΝΙΑ ΕΚΔΗΛΩΣΗ ΕΠΕΓΕΑγαπητές και Αγαπητοί Συνάδελφοι,
Η 22η Πανελλήνια Επιστημονική Εκδήλωση της Επαγγελματικής Ένωσης Γαστρεντερολόγων Ελλάδος (ΕΠ.Ε.ΓΕ) με τίτλο «Νοσήματα λεπτού και παχέος εντέρου-Σύγχρονη Προσέγγιση» θα πραγματοποιηθεί στις 5-7 Δεκεμβρίου 2025 στην Αθήνα, στο ξενοδοχείο DIVANI CARAVEL.
Όπως όλοι γνωρίζετε η 22η Πανελλήνια Επιστημονική Εκδήλωση της Επαγγελματικής Ένωσης Γαστρεντερολόγων Ελλάδος (ΕΠ.Ε.ΓΕ) είναι μια εκδήλωση με ξεκάθαρο χαρακτήρα και στόχευση. Μέσα από ένα σύνολο διαλέξεων, στρογγυλών τραπεζών, παρουσιάσεων ενδιαφερόντων περιστατικών, δορυφορικών συμποσίων, συζητήσεων αλλά και αντιπαραθέσεων, θα γίνει προσπάθεια να μεταφέρουμε σύγχρονη γνώση, κατευθυντήριες οδηγίες και πολύτιμες εμπειρίες, που αφορούν κυρίως την καθημερινή πρακτική όλων μας στους χώρους εργασίας μας.
Παλαιότεροι καταξιωμένοι, αλλά και νεότεροι άριστα εκπαιδευμένοι στην Ελλάδα και στο εξωτερικό συνάδελφοι, θα επιλεγούν για να υποστηρίξουν με τις γνώσεις και τις εμπειρίες τους αυτή την εκδήλωση.
Στόχος μας είναι να απαντηθούν όσο το δυνατόν περισσότερα ερωτήματα από τους συμμετέχοντες, έτσι ώστε να γίνουμε όλοι μας «σοφότεροι» και ικανότεροι να επιτελέσουμε το έργο μας με βάση τα πλέον σύγχρονα δεδομένα της επιστήμης, προς όφελος των ασθενών μας αλλά και της κοινωνίας γενικότερα.
Παράλληλα για να εκπληρώνονται στο σύνολό τους οι στόχοι της ΕΠ.Ε.ΓΕ, θα επιδιώξουμε με θεσμικούς και άλλους τρόπους να συζητήσουμε αποτελεσματικά προβλήματα, δυνατότητες, προτάσεις και διεκδικήσεις που αφορούν την άσκηση της Γαστρεντερολογίας στη χώρα μας.
Με την υπόσχεση ότι θα κάνουμε ό,τι είναι δυνατόν για την επιτυχία της 22ης Πανελλήνιας Επιστημονικής Εκδήλωσης της ΕΠ.Ε.Γ.Ε, σας προσκαλούμε όλους να συμμετέχετε ενεργά, δεδομένου ότι η ενεργό συμμετοχή σας αποτελεί την απολύτως αναγκαία προϋπόθεση για την εκπλήρωση των στόχων της ΕΠΕΓΕ και θα συμβάλει αποτελεσματικά στην επιτυχία του Συνεδρίου.
Με εκτίμηση
Δημήτριος Ψιλόπουλος
Διευθυντής Γαστρεντερολόγος
Ιατρικό Αθηνών, Μαρούσι
Πρόεδρος Οργανωτικής Επιτροπής
22ης Πανελλήνιας Επιστημονικής Εκδήλωσης
ΠΡΟΓΡΑΜΜΑ ΕΚΔΗΛΩΣΗΣΑ. ΑΝΑΚΟΙΝΩΣΗ

23η Πανελλήνια Επιστημονική Εκδήλωση της ΕΠΕΓΕ | 2 - 4 Οκτωβρίου 2026
2026-10-04 - 2026-10-06 | Ξενοδοχείο Royal Olympic, Αθ. Διάκου 28, Αθήνα, 117 43
ΑΝΑΚΟΙΝΩΣΗ ΓΙΑ ΤΗΝ 23η ΠΑΝΕΛΛΗΝΙΑ ΕΚΔΗΛΩΣΗ ΕΠΕΓΕΑγαπητοί Συνάδελφοι,
Εκ μέρους της Οργανωτικής Επιτροπής, σας προσκαλώ να συμμετάσχετε στην 23η Ετήσια Επιστημονική Εκδήλωση της Επαγγελματικής Ένωσης Γαστρεντερολόγων Ελλάδος (ΕΠ.Ε.Γ.Ε.), η οποία θα πραγματοποιηθεί στις 2-4 Οκτωβρίου 2026 στην Αθήνα (Ξενοδοχείο Royal Olympic), με τίτλο: «Επίκαιρα κλινικά διλήμματα στην Γαστρεντερολογία και Ηπατολογία. Από την αρχική διάγνωση στην εξατομικευμένη θεραπεία και παρακολούθηση»
Αξιοποιώντας την εμπειρία των προηγούμενων ετών, στόχος του φετινού συνεδρίου είναι να συμπυκνώσει τον μεγάλο όγκο των νέων επιστημονικών δεδομένων στη Γαστρεντερολογία και την Ηπατολογία. Με κύριο γνώμονα την εφαρμογή στην καθημερινή κλινική πράξη, δίνουμε έμφαση στα πιο επίκαιρα ζητήματα της ειδικότητάς μας.
Το επιστημονικό πρόγραμμα περιλαμβάνει στρογγυλά τραπέζια, διαλέξεις, αντιπαραθέσεις (debates), παρουσιάσεις ενδιαφερόντων περιστατικών και δορυφορικά συμπόσια, με τη συμμετοχή καταξιωμένων επιστημόνων από την Ελλάδα και το εξωτερικό. Επιδίωξή μας είναι να συνδυάσουμε την εμπειρία των παλαιοτέρων με τον δυναμισμό των νεότερων συναδέλφων, διασφαλίζοντας επαρκή χρόνο για γόνιμο διάλογο και ανταλλαγή προβληματισμών.
Ευελπιστώ ότι η 23η Επιστημονική Εκδήλωση της ΕΠ.Ε.Γ.Ε. θα συμβάλει ουσιαστικά στην επικαιροποίηση των γνώσεων μας και στη βελτίωση της καθημερινής μας πρακτικής.
Σας περιμένουμε όλους, καθώς η δική σας συμμετοχή αποτελεί τον σημαντικότερο συντελεστή επιτυχίας αυτής της προσπάθειας
Με εκτίμηση,
Σπ. Μιχόπουλος
Πρόεδρος Οργανωτικής Επιτροπής
ΘΕΜΑΤΟΛΟΓΙΑΦΟΡΜΑ ΕΓΓΡΑΦΗΣ

Εθνικό Πρόγραμμα Πρόληψης Καρκίνου Παχέος Εντέρου "Προλαμβάνω" Απόδοση, Προκλήσεις και Δυνατότητες Βελτίωσης | 30 Σεπτεμβρίου 2026
2026-09-30
Το Ελληνικό Ίδρυμα Γαστρεντερολογίας και Διατροφής, η Ελληνική Γαστρεντερολογική Εταιρεία, Η Επαγγελματική Ένωση Γαστρεντερολόγων Ελλάδος και ο Ιατρικός Σύλλογος Αθηνών διοργανώνουν την
Τετάρτη 30 Σεπτεμβρίου 2026,
στο αμφιθέατρο “Άλκης Αργυριάδης” του Ε.Κ.Π.Α.”
επιστημονική ημερίδα με θέμα :
Εθνικό Πρόγραμμα Πρόληψης Καρκίνου Παχέος Εντέρου
“Προλαμβάνω”
Απόδοση, Προκλήσεις και Δυνατότητες Βελτίωσης
Για την εγγραφή σας, επισκεφθείτε τον σύνδεσμο :
https://tmg.gr/epistimoniki-imerida-ethniko-programma-prolipsis-karkinou-pacheos-enterou-prolamvano-apodosi-proklisis-ke-dinatotites-veltiosis-forma-engrafis/
